**PRIJEDLOG**

Na temelju članka 8. stavka 2. Pravilnika o provedbi intervencije 73.13. „Potpora javnoj infrastrukturi u ruralnim područjima“ i intervencije 74.01. „Potpora za sustave javnog navodnjavanja“ iz Strateškog plana Zajedničke poljoprivredne politike Republike Hrvatske 2023. – 2027. („Narodne novine“ br. 152/2023.) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21 i 14/23), **Općinsko vijeće na 22. sjednici održanoj 27. ožujka 2024. godine donosi**

**ODLUKU**

**o suglasnosti za provedbu ulaganja za projekt**

**Rekonstrukcija nerazvrstane ceste NC 3-034 – Martijanec – Madaraševec**

**II.**

Općinsko vijeće Općine Martijanec donosi Odluku suglasnosti Za provedbu ulaganja na području Općine Martijanec unutar intervencije 73.13. „Potpora javnoj infrastrukturi u ruralnim područjima“ iz Strateškog plana Zajedničke poljoprivredne politike Republike Hrvatske 2023. – 2027. godine za projekt, REKONSTRUKCIJA NERAZVRSTANE CESTE NC 3-034 – MARTIJANEC – MADARAŠEVEC.

**II.**

Sastavni dio ove Odluke je Prilog 6 Opis projekta/operacije REKONSTRUKCIJA NERAZVRSTANE CESTE NC 3-034 MARTIJANEC – MADARAŠEVEC.

**III.**

Ova Odluka stupa na snagu osmog dana od objave u „Službenom vjesniku Općine Martijanec“.

KLASA: 361-03/24-01/1

URBROJ: 2186-19-01-24-3

Martijanec, 27. ožujka 2024. godine

 **PREDSJEDNIK**

**OPĆINSKOG VIJEĆA**

 Stjepan Golubić, ing.

**O B R A Z L O Ž E NJ E**

**uz prijedlog Odluke** o **suglasnosti za provedbu ulaganja za projekt**

**Rekonstrukcija nerazvrstane ceste NC 3-034 – Martijanec – Madaraševec**

**I. PRAVNA OSNOVA**

Ova Odluka se donosi temeljem članka 8. stavka 2. Pravilnika o provedbi intervencije 73.13. „Potpora javnoj infrastrukturi u ruralnim područjima“ i intervencije 74.01. „Potpora za sustave javnog navodnjavanja“ iz Strateškog plana Zajedničke poljoprivredne politike Republike Hrvatske 2023. – 2027. („Narodne novine“ br. 152/2023.) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21 i 14/23).

**II. OCJENA STANJA I TEMELJNA PITANJA KOJA SE ŽELE UREDITI**

Općina Martijanec prijavljuje na natječaj za provedbu intervencije 73.13. Potpora javnoj infrastrukturi u ruralnim područjima SP ZPP-73.13. projekt Rekonstrukcije nerazvrstane ceste NC 3-034 – MARTIJANEC – MADARAŠEVEC, temeljem Pravilnika o provedbi intervencije 73.13. „Potpora javnoj infrastrukturi u ruralnim područjima“ i intervencije 74.01. „Potpora za sustave javnog navodnjavanja iz Strateškog plana Zajedničke poljoprivredne politike Republike Hrvatske 2023. – 2027. Za prijavu na natječaj potrebna je suglasnost predstavničkog tijela za provedbu ulaganja na projekt. Opis projekta/operacije Rekonstrukcija nerazvrstane ceste NC 3-034 Martijanec – Madaraševec sastavni je dio ove Odluke.

**III. SREDSTVA POTREBNA ZA PROVOĐENJE AKTA TE NAČIN KAKO ĆE SE ISTA OSIGURATI**

Za provođenje ove Odluke potrebna sredstva osigurana su u Proračunu Općine Martijanec za 2024. godinu i projekcije za 2025. i 2026. godinu u Razdjelu 002 Jedinstveni upravni odjel, Glavi 00201 Jedinstveni upravni odjel, Programu 1003 Komunalno gospodarstvo, K100316 Rekonstrukcija NC Martijanec – Madaraševec, Konto 42131 Ceste.

.